open-index/open-wikipedia-markdown huggingface dataset:
Slávnosť Nanebovzatia Panny Márie

**Slávnosť Nanebovzatia Panny Márie**  je v niektorých kresťanských cirkvách najdôležitejší mariánsky sviatok, ktorý sa oslavuje 15. augusta. Katolícka cirkev ho slávi najvyšším stupňom liturgického sláveniaslávnosťou, ktorá je vyhlásená ako prikázaný sviatok. Vyjadruje, že Presvätá Bohorodička Panna Mária už dosiahla života v „*dokonalej a oslávenej telesnosti“* ako individuálna osoba a bola telom i dušou vzatá do Neba. Toto učenie vyznávajú niekoľké cirkvi: katolícka cirkev, pravoslávna cirkev a časť cirkví anglikánskej tradície. V rímskokatolíckej cirkvi bolo toto učenie roku 1950 pápežom Piom XII. ako dogma, teda je to záväzná, normatívna výpoveď v oblasti viery. Ide o najstarší zo všetkých mariánskych sviatkov.

## Pôvod
Biskup Epifanios zo Salaminy píše, že o smrti Panny Márie nie je nič známe. Názor, že Bohorodička bola vzatá do neba sa začína objavovať až 3. alebo 4. storočí v pseudonymnom gréckom texte *De obitu S. Dominae* a kázania svätých Hieronyma a Augustína k tomuto sviatku sú vraj tiež z neskorších čias. V autentických spisoch sa po prvý raz objavuje u svätého Gregora Tourskeho a svätý Ján Damaský píše, že na Chalcedonskom koncile roku 451 oznámil jeruzalemský biskup Juvenalis cisárovi Marcionovi, ktorý sa pýtal po ostatkoch Matky Božej, že Panna Mária zomrela v kruhu apoštolov, bola pochovaná, a keď jej hrob otvorili, nebola tam.

Že by bol sviatok ustanovený na koncile v Efeze roku 431 z podnetu patriarchu Cyrila Alexandrijského je len hypotéza. Podľa Gregora Tourskeho sa oslavoval v Egypte, v Arábii a v Gallii v 6. storočí v januári. V gréckej cirkvi ho cisár Maurikios I. stanovil podľa jeruzalemských mníchov na 15. august. Grécka cirkev ho nazýva *koimésis*, tj. usnutie, v staroslovienčine: *uspenije*. V Ríme sa hlavný sviatok Panny Márie oslavoval 1. januára, sviatok 15. augusta sa prvýkrát objavil v liturgii pápeža Geláza I., podľa niektorých je ale neskoršieho pôvodu. V 7. storočí je už potom bezpečne doložený za pápeža Sergia I. a bol jedným z najväčších sviatkov. V Nemecku bol sviatok zavedený v roku 813 po synode v Mainze.

## Slávenie
V katolíckej a v anglikánskej cirkvi sa oslavuje 15. augusta, a v mnohých krajinách je prikázaným sviatkom. Na mariánskych pútnických miestach bývajú veľké slávnosti. Východné cirkvi, podľa juliánskeho kalendára,  oslavujú tento sviatok 28. augusta a predchádzajú mu dva týždne pôstu.

## Referencie


## Pozri aj
* Zosnutie presvätej Bohorodičky
* Nanebovzatie Panny Márie (Tizian)
* Mariánske sviatky

## Iné projekty

## Zdroj
* 

Kategória:Liturgický rok
Kategória:Kresťanské sviatky
Kategória:Panna Mária
Kategória:Mariológia
Kategória:15. august
Goldman Sachs

**Goldman Sachs Group, Inc.**, je americká nadnárodná spoločnosť zaoberajúca sa investičným bankovníctvom a finančnými službami so sídlom v New Yorku. Ponúka služby v oblasti investičného manažmentu, cenných papierov, správy majetku, sprostredkovateľských služieb a prevode cenných papierov.

Táto banka je jednou z najväčších investičných bankových spoločností na svete a je primárnym jednateľom na trhu s istinami štátnej pokladnice Spojených štátov amerických. Všeobecne je považovaná za významného tvorcu trhu. Skupina tiež vlastní Goldman Sachs Bank USA.

Goldman Sachs bola založená v roku 1869 a sídlo má na Lower Manhattane 200 West Street s ďalšími pobočkami v iných medzinárodných finančných centrách.

V dôsledku svojho zapojenia sa do sekuritizácie počas finančnej krízy v rokoch 20072008, dostala v rámci dohody o investícií od Ministerstva financií spojených štátov investíciu v hodnote 10 miliárd USD v rámci programu Troubled Asset Relief Program, finančnej pomoci vytvorenej na základe zákona o núdzovej hospodárskej stabilite z roku 2008. Investícia prebehla v novembri 2008 a bola splatená v júni 2009.

Niektorí bývalí zamestnanci Goldman Sachs sa presunuli do vládnych pozícií. Medzi významné osoby patria bývalí ministri financií USA Robert Rubin a Henry Paulson; súčasný minister financií USA Steven Mnuchin; bývalý štátny tajomník John C. Whitehead; bývalý hlavný ekonomický poradca Gary Cohn; senátor Spojených štátov a bývalý guvernér New Jersey Jon Corzine; prezident Európskej centrálnej banky Mario Draghi, bývalý guvernér Bank of Canada a súčasný guvernér Bank of England Mark Carney a bývalý austrálsky premiér Malcolm Turnbull. Bývalí zamestnanci spoločnosti okrem toho viedli burzu cenných papierov v New Yorku, Svetovú banku a konkurenčné banky, napríklad Citigroup a Merill Lynch.

Spoločnosť je na 62. mieste v rebríčku Fortune 500 najväčších spoločností v USA podľa celkových výnosov.

## Začiatky
Goldman Sachs bola založená v New Yorku v roku 1869 Marcusom Goldmanom a v roku 1882 sa k nemu pridal jeho zať Samuel Sachs. V roku 1885 prijal Marcus Goldman do firmy svojho syna Henryho a svokra Ludwiga Dreyfussa a firma fungovala pod menom Goldman Sachs & Co. Spoločnosť sa stala priekopníkom v oblasti obchodu s cennými papiermi pre podnikateľov a v roku 1896 vstúpila na burzu cenných papierov v New Yorku. V roku 1898 bol kapitál spoločnosti 1,6 milióna USD čo bolo približne 48 miliónov USD v reálnej hodnote a rýchlo rástol.

## Referencie


## Zdroj
*

Kategória:Podniky v USA
Kategória:Banky v USA
Kategória:Nadnárodné spoločnosti
Kategória:Finančné podniky
Acta Physica Slovaca

***Acta Physica Slovaca*** je open access vedecký časopis (karentovaný od roku 1998) Fyzikálneho ústavu Slovenskej akadémie vied vydávaný Vedou, vydavateľstvom Slovenskej akadémie vied v angličtine v štvrťročnej periodicite (príp. vychádza ako dvojčíslo raz za polrok). Vznikol ako priamy pokračovateľ *Matematicko-fyzikálneho sborníka* (19511952), *Matematicko-fyzikálneho časopisu* (19531966) a *Fyzikálneho časopisu* (19671972).

Šéfredaktorom časopisu je Mario Ziman, technickým redaktorom je Andrej Gendiar.

## Referencie

## Externé odkazy
* Webové sídlo časopisu 
* Časopis v Online katalógu Slovenskej národnej knižnice

Kategória:Vedecké časopisy Slovenskej akadémie vied
Kategória:Karentované časopisy
Jurošovský vrch

**Jurošovský vrch** () je vrch vo východnej časti Turzovskej vrchoviny, v podcelku Predné vrchy.

## Polohopis
Nachádza sa približne  severozápadne od centra mesta Čadca, nad mestskou časťou Podzávoz. Leží na juhovýchodnom okraji Predných vrchov a zároveň tvorí východnú hranicu Turzovskej vrchoviny (na východ nadväzujú Kysucké Beskydy).

Jurošovský vrch je súčasťou horského masívu s najvyšším vrcholom *Grúň* (), ktorým leží asi  západne. Zo severne orientovaných svahov odvádzajú vodu horské potoky do Milošovského potoka a odtiaľ do Čierňanky, z južných svahov voda putuje do rieky Kysuca.

## Prístup
Cez oblasť Jurošovského vrchu nevedie značkovaný chodník. Najľahší prístup na vrchol je po lesnej ceste z osady *u Juroši*. Ďalšie možné prístupy sú po lesných cestách z Podzávozu, Milošovej a Rakovej. 

## Vysielače

Na vrchole sa nachádza rozhlasový vysielač patriaci spoločnosti Expres Net, ktorý slúži na pokrytie okresu Čadca (prevažne pre komerčných vysielateľov, ktorí nevysielajú z Krížavy).

Na južnom svahu, v lokalite *Brehy*, sa nachádza ďalší menší vysielač, ktorý patrí Rádiu Frontinus.

## Poznámky


## Referencie

## Pozri aj
* Predné vrchy
* Turzovská vrchovina

* Geomorfologické členenie Slovenska

Kategória:Vrchy v Turzovskej vrchovine
Kategória:Vrchy v okrese Čadca
Kategória:Čadca
Kategória:Vrchy pod 1000 metrov na Slovensku
Timotej Záhumenský

**Timotej Záhumenský** (* 17. júl 1995, Žiar nad Hronom) je profesionálny slovenský futbalista hrajúci za slovenský klub FC Spartak Trnava, kde je na hosťovaní zo slovenského klubu FC DAC 1904 Dunajská Streda. Hráva ako krajný obranca.

Záhumenský začal kariéru v bratislavskom Slovane, odkiaľ sa v roku 2016 po hosťovaní v Podbrezovej pobral do Skalice. Jeho jediným zahraničným pôsobiskom bola Karviná. Od leta 2019 hosťuje z Dunajskej Stredy v Trnave.

## Referencie

## Externé odkazy
* Profil hráča na oficiálnej stránke klubu FC Spartak Trnava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví obrancovia
Kategória:Hráči ŠK Slovan Bratislava
Kategória:Hráči FO ŽP Šport Podbrezová
Kategória:Hráči FC ViOn Zlaté Moravce
Kategória:Hráči FK DAC 1904 Dunajská Streda
Kategória:Hráči MFK Karviná
Kategória:Hráči FC Spartak Trnava
Kategória:Osobnosti zo Žiaru nad Hronom
Union List of Artist Names

**Union List of Artist Names**, skrátene **ULAN**  je online databáza, ktorá obsahuje asi 293 000 mien a ďalších informácií o umelcoch. ULAN vytvorila a spravuje inštitúcia *[[Getty Research Institute]]* v Los Angeles. Aj keď je ULAN zobrazovaný ako zoznam, ide o tezaurus.

## Obsah
Údaje zahŕňajú celé mená, pseudonymy, prepisy a varianty v rôznych jazykoch a mená, ktoré sa v priebehu času zmenili (napr. po svadbe). Medzi týmito menami je jedno označené ako preferovaný názov.

Databáza je zameraná na umelcov. V databáze je každý záznam identifikovaný jedinečným číselným kódom. Záznamy sú vzájomne prepojené so súvisejúcimi umelcami a dátami. Databáza sa nachádzajú autorov od antiky až po súčasnosť a jej rozsah je celosvetový.

V ULAN sa nachádzajú vlastné mená a súvisejúce informácie o umelcovi. Ako umelci môžu byť vedení buď fyzické osoby alebo skupiny jednotlivcov pracujúci spoločne (právnické osoby). Prevažne sú zahrnutý umelci z oblasti výtvarného umenia a architektúry, prípadne aj z literatúry. Herci, tanečníci a speváci obvykle zahrnutí nie sú.

## História
Práce na ULAN začali v roku 1984, keď sa Getty Institute rozhodol zlúčiť a koordinovať jednotlivé samostatné databáze. Vznikli tak slovníky pre mená umelcov (ULAN) a geografické mená (TGN). V roku 1987 Getty Institute vytvoril oddelenie, ktoré sa venuje zostavovaniu a terminológií. Databáza ULAN bola pôvodne určená len pre interné využitie, záujem o jej využívanie však prejavili aj odborníci z iných inštitúcií. Getty Institute preto ULAN sprístupnil aj pre širšie využitie v súlade s princípmi katalogizácie a terminológie a so zárukou relevantných literárnych prameňov.

Pôvodne bol ULAN zostavený ako jednoduchý abecedný zoznam zahrňujúci mená a životopisy, v 90. rokoch 20. storočia bol uvedený do súladu s národnými a medzinárodnými normami pre tezaurus. Jeho pôsobnosť bola rozšírená aj na firemné subjekty, napríklad architektonické ateliéry alebo úložisko umenia.

ULAN bol v roku 1994 publikovaný v tlačenej podobe a ako strojovo čitateľný súbor. Vzhľadom na rastúci objem a časté zmeny a doplnky sa ukázala tlačená verzia ako nepraktická. Je teda naďalej publikovaná len v elektronickej podobe a s možnosťou online vyhľadávania.

## Použitá literatúra
# 
## Zdroje
*

## Externé odkazy
*Oficiálna stránka ULAN 

Kategória:Bibliografické databázy
Kategória:Vzniklo v 1984
Raynier Jacob Jacildo

**Raynier Jacob Jacildo** (* USA), známy aj ako **Raynier Jacildo**, je americký klavirista, keyboardista a organista, ktorý je známy aj ako člen kalifornských skupín Steady Ups a The Dynamos. Spolu s Dougom Corcoranom je známy hosťovaním na albumoch JD McPhersona.

V súčasnosti žije v oblasti San Francisco Bay Area.

## Diskografia
### So skupinou Steady Ups
* *Soul of the City* (2004)
### So skupinou The Dynamos
* *Back Into Your World* (featuring Keith & Tex) (2014)
### Ako hosťujúci hudobník
* 2015: JD McPherson – *Let the Good Times Roll*
* 2016: Charles Bradley – „God Bless America“ z albumu *Changes*
* 2017: JD McPherson – *Undivided Heart & Soul*
* 2017: „Murder at Strange Manor“ zo singlu „What a Ting/Murder at Strange Manor“ (featuring Michigan & Smiley)
* 2018: JD McPherson – *"Socks"*
* 2019: Volbeat – „Die to Live“ z albumu *[[Rewind, Replay, Rebound]]*
* 2019: JD McPherson – *Holly, Carol, Candy & Joy*

## Externé odkazy
* Raynier Jacob Jacildo na Discogs
* Raynier Jacildo na AllMusic

Kategória:Hudobníci USA
Kategória:Klaviristi
Ondriašov potok

**Ondriašov potok** je potok na Záhorí, pretekajúci územím okresu Malacky, v katastrálnych územiach obcí Jablonové a Lozorno. Je to pravostranný prítok Suchého potoka, nížinný typ toku s dĺžkou 5,813 km a o ploche povodia 9,188 km². Pramení v nadmorskej výške  a do Suchého potoka sa vlieva vo výške 

## Prameň
Pramení v nadmorskej výške  neďaleko novopostavených rodinných domov, pod vrchom Na vŕškoch (), v obci Jablonové, v Malých Karpatoch, v časti Podmalokarpatská zníženina. Tesne nad prameňom z jeho východnej strany bol vybudovaný odvodňovací kanál, ktorý neskôr do Ondriašovho potoka ústi.

## Opis toku
Od prameňa potok pokračuje východoseverovýchodným smerom v medzi uprostred lúky, kde preteká pomedzi stromy a trávu. Tok sa mierne stočí na východ a vzápätí na juhovýchod pričom jeho koryto ostáva stále rovnakého charakteru. Následne sa potok stáča na východ, tečie v listnatom lese, podteká cestu II/501 a priberá zľava spomínaný kanál, ako svoj najvýznamnejší prítok. Pokračuje viac-menej východným smerom, potom sa tok presmeruje na severovýchod, mierne sa vlní a podteká aj železničnú trať Zohor-Plavecký Mikuláš. Tečie v zmiešanom lese, na východ, ústi do neho ľavostranný kanál a následne je premostený mostom miestnej účelovej komunikácie v obci Lozorno. Úsek od mosta preteká v menovanej obci, v umelom koryte, kde ho následne križuje elektrické vedenie vysokého napätia. Pokračuje v princípe na severovýchod a hneď sa mierne oblúkom stočí zase na východ. Priberá pravostranný prítok, stále tečie východným smerom, voľne meandruje, ešte podteká cestný most, až napokon, v nadmorskej výške  ústi sprava do Suchého potoka.

## Referencie

## Zdroje
* GEO-portál, názvy potokov
* Základná mapa ZBGIS

Kategória:Záhorie
Kategória:Povodie Moravy
Kategória:Potoky na Slovensku
Kategória:Jablonové (okres Malacky)
Kategória:Lozorno
Kategória:Vodné toky v okrese Malacky
Šturm

**Šturm** (v kóde NATO: **AT-6 Spiral**) je protitankový systém, určený na ničenie tankov, bojových vozidiel pechoty, odpaľovacích zariadení raketových systémov PVO, ale aj živej sily v krytoch.
 
## Vznik a vývoj
Vývoj raketového kompletu Šturm bol spustený v KBM začiatkom 70. rokov 20. storočia. Predstavitelia sovietskej armády požadovali vyzbrojiť novými raketami helikoptéry rodiny Mi-24 a bojové vozidlá 9P149. Preto vznikol letecký raketový systém Šturm-V a pozemný samohybný protitankový systém Šturm-S. Oba systémy používajú rakety 9M114, 9M114P a 9M114F.

Testy kompletu Šturm-V prebiehali na vrtuľníku Mi-24 v rokoch 1972 až 1974. Systém bol zavedený do služby 28. marca 1976 a stal sa hlavnou zbraňou vrtuľníkov Mi-24V, ktoré mohli byť vybavené štyrmi raketami 9M114. Neskôr bol systémom Šturm-V vybavený aj nový bojový vrtuľník Mi-28, ktorý môže na dvoch odpaľovacích zariadeniach niesť až 16 rakiet.

Testovanie kompletu Šturm-S bolo ukončené v roku 1978 a o rok neskôr bol tento samohybný protitankový systém zavedený do výzbroje sovietskej armády.

## Varianty
náhľad|Bojové vozidlo 9P149 s kompletom 9K113 Šturm-S

***9K113 Šturm-V** - letecký raketový systém, vyvinutý primárne pre vrtuľníky Mi-24V. Umožňuje použitie rakiet 9M114, 9M114P a 9M114F. 
***9K113 Šturm-S** - samohybný protitankový systém na platforme bojového vozidla 9P149. Umožňuje použitie rakiet 9M114, 9M114P a 9M114F.
***9K113M Šturm-VM/SM** - protitankový systém, ktorý okrem rakiet 9M114, 9M114P a 9M114F umožňuje aj použitie modernejších rakiet 9M120 „Ataka“. 

### Riadené strely
***9M114 Kokon** -  strela určená na ničenie obrnenej techniky, ktorá je schopná preniknúť pancierom 650 mm RHAe (Ekvivalent valcovanej homogénnej oceli). Ide o základný variant s tandemovou kumulatívnou bojovou časť o hmotnosti 5,3 kg, ktorej maximálny dolet je 5 km.
***9M114 M** - modifikácia rakety 9M114 Kokon, ktorá je schopná preniknúť pancierom 720 mm RHAe.
***9M114 F** - strela s s vysoko výbušnou hlavicou, ktorá umožňuje ničiť živú silu.

## Základné charakteristiky

## Používatelia
### Súčasní používatelia
*  Alžírsko
*  Arménsko
*  Azerbajdžan
*  Bielorusko
*  Brazília
*  Bulharsko
*  Česko
*  Gruzínsko
*  India
*  Indonézia
*  Irán
*  Kazachstan
*  Kuba
*  Moldavsko
*  Peru
*  Rusko
*  Srbsko
*  Sýria
*  Tadžikistan
*  Ukrajina

### Bývalí používatelia
*  Česko-Slovensko
*  Chorvátsko
*  NDR
*  Poľsko
*  Slovensko
*  Sovietsky zväz

## Referencie

Kategória:Rakety vzduch-zem
Agitačné stredisko

**Agitačné stredisko** bolo politickovýchovné zariadenie, ktoré pod vedením organizácií Komunistickej strany Československa (KSČ) organizovalo a viedlo politickú agitáciu medzi občanmi vo vymedzenom okruhu pôsobnosti. Agitačné strediská začali v Česko-Slovensku vznikať po februárovom prevrate 1948, zriaďovali sa v mestách, obciach a v závodoch; za ich vybavenie zodpovedali národné výroby resp. závody. V roku 1975 na Slovensku pôsobilo vyše 2000 agitačných stredísk s vyše 80 000 agitátormi. Metodicky im vypomáhali domy a kabinety politickej výchovy.

## Referencie

Kategória:Komunizmus v Česko-Slovensku
Maasdamer

**Maasdamer** alebo **maasdamský syr** je druh holandského syra vyrábaného z  kravského mlieka. Maasdamer sa zaraďuje do polotvrdých, syridlových a dozretých syrov. Má sladšiu a orechovejšiu chuť ako ementál, jemnú, žltú kôru a v priereze veľké diery. Je tiež vlhkejší a pružnejší. Obsahuje asi 45% tuku v sušine.

Syr sa začal vyrábať na začiatku 90. rokov 20. storočia ako alternatíva švajčiarskych syrov typu ementál.

## Iné projekty

## Referencie

## Zdroj
* 

Kategória:Syry z kravského mlieka
Kategória:Holandské syry
Lydion

**Lydion** (*lydion*) je typ starogréckej keramickej nádoby.
 
Lydion, malá keramická guľatá (i v tvare disku) nádobka bez úch, na vyššej nôžke valcovitého alebo kónického tvaru, s vyšším širokým nalievacím hrdlom, slúžila na uchovávanie vonných (parfumovaných) olejov a mastí. Lydion bol obľúbený najmä vo východnej časti starovekého gréckeho sveta. Už názov tejto nádoby napovedá, že jej tvar má pôvod v Lýdii (bol najtypickejším príkladom miestnej keramiky), v krajine, ktorá v staroveku vyrábala parfumované oleje (masti) a ľanové tkaniny známe po celom stredomorskom svete.
 
V Lýdii, ktorá mala úzku kultúrnu symbiózu so susednou Ióniou, sa lydion začal vyrábať na začiatku 6. storočia pred Kr. Jeho tvar má určité znaky frýgskeho vplyvu, ale nôžka je typicky lýdska. Keďže sa v ňom vyvážali vonné oleje a masti, stal sa čoskoro vyrábaným i v gréckom svete. Lydion bol všeobecne jednoducho zdobený, najčastejšie pruhovanými vzormi (telo nádoby nádoby zdobili často úzke hnedé pruhy a hrdlo a nôžku širšie tmavočerveno-hnedé). V Aténach sa lydion vyrábal zriedka, figurálne zdobený ešte zriedkavejšie.
 
## Tvary

Lydion, Attic, c. 550 BC, H 5347 - Martin von Wagner Museum - Würzburg, Germany - DSC05427.jpg|*Atický lydion, cca 550 pred Kr.*
Terracotta lydion (perfume jar) MET DP109256.jpg|Terakotový lydion z Lýdie, 6. stor. pred Kr.
Terracotta lydion (perfume jar) MET DP130718.jpg|Terakotový lydion z Lýdie, 6. stor. pred Kr.

 
## Referencie a bibliografia

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Peter Dudák

**Peter „Ďuďo“ Dudák** (* 11. marec 1973, Bratislava – † 14. august 2019, Bratislava) bol slovenský spevák, skladateľ, hudobník, textár, hudobný producent a člen hudobnej skupiny Hex.

Vyštudoval Gymnázium Jura Hronca v Bratislave.

Od svojich šiestich rokov sa učil hrať na klavír a vyštudoval Vysokú školu múzických umení v Bratislave. Od roku 1989 pôsobil v hudobnej skupine Hex.

Dňa 14. augusta 2019 podľahol rakovine pankreasu.

## Diskografia

### So skupinou Hex

#### Štúdiové albumy
* *[[Ježiš Kristus nosí krátke nohavice]]* (1992)
* *[[Abrakadabra (album)|Abrakadabra]]* (1993)
* *[[Hex (album)|Hex]]* (1994)
* *[[Ultrapop]]* (1997)
* *[[Supermarket (album)|Supermarket]]* (1999)
* *[[Víkend (album)|Víkend]]* (2002)
* *[[Nikdy nebolo lepšie]]* (2006)
* *[[Ty a ja]]* (2010)
* *[[Tebe]]* (2017)

#### Remixové albumy
* *[[Ty a ja: Remixed]]* (2011)

#### Koncertné albumy
* *[[Cesta z mesta]]* (2007)

#### Kompilácie
* *[[Všetko, čo mám rád: 1990 – 2000]]* (2000)
* **' (2006)
* **' (2006)
* *[[Všetko najlepšie: 1992 – 2013]]* (2013)

### Ako hosťujúci spevák
* 1993: Tublatanka – *[[Poďme bratia do Betlehema]]*
* 2005: Le Payaco – „Zbraň“ z albumu *[[Všetko sa dá zjesť]]*

### Titulná skladba k seriálu Oteckovia
* 2018: Titulná skladba k novému seriálu Oteckovia

## Referencie

## Externé odkazy
* 
* Peter Dudák na Discogs

Kategória:Slovenskí speváci
Kategória:Hex
Kategória:Úmrtia na rakovinu pankreasu
Kategória:Osobnosti z Bratislavy
Kategória:Absolventi Vysokej školy múzických umení
Abanovohrad

**Abanovohrad** (, ) bol komitát v Uhorsku, ktorého sídlom bol hrad Abaújvár, údajne postavený kráľom Samuelom Abom. V druhej polovici 13. storočia sa komitát začal rozpadať. Postupne sa z neho vyčlenili Abovský a Šarišský komitát a hradné panstvo Sárospatak, ktoré bolo pričlenené k Zemplínskemu komitátu.

## Referencie

## Ďalšia literatúra
* 

Kategória:Administratívne členenie Uhorska
Abovsko-turnianska župa (Česko-Slovensko)

**Abovsko-turnianska župa** (iné názvy: **Abauj-turňanská župa**, **Abaujská župa**, skrátene **Abov**) bola župa Československej republiky, ktorá vznikla v roku 1918 zo severnej časti uhorskej Abovsko-turnianskej župy. V rámci reformy verejnej správy bolo 21. septembra 1922 jej územie začlenené do Košickej župy.

## Župan

* Mikuláš Molnár (november 1918 – január 1919)
* Ján Janček (január 1919)
* Vladimír Mutňanský (10. január 1919)
* Ján Sekáč (február 1919 – október 1920)
* Pavol Fábry (do augusta 1920)
* Ján Rumann (do zániku župy)

## Referencie

Kategória:Župy v Česko-Slovensku
Andrej Stankovič

**Andrej Stankovič**  (22. jún 1940 Prešov – 12. júl 2001 Praha) bol básnik, knihovník, editor a filmový kritik, jeden z predstaviteľov pražského undergroundu.

## Život a činnosť
Andrej Stankovič sa narodil v roku 1940 v Prešove. Vyrastal v rodine dôstojníka slovenskej a potom česko-slovenskej armády. Od roku 1946 žil s rodičmi v Čechách. Na Karlovej univerzite vyštudoval knihovníctvo a vedecké informácie (absolvoval roku 1975 s diplomovou prácou o Jozefovi Florianovi). Jeho manželkou bola Olga Stankovičová (1945–2011), disidentka, politická aktivistka a signatárka Charty 77.

Poéziu publikoval najprv v revui *Tvář,* do ktorej redakcie sa zapojil v roku 1968. Po nástupe normalizácie sa živil prevažne manuálne, publikoval však v samizdatoch (napríklad filmové kritiky, či preklady). Bol signatárom *[[Charta 77|Charty 77]]* a manifestu *Návrat krále*, členom hnutia *České děti Petra Placáka* členom Výboru na obranu nespravedlivě stíhaných. Po roku 1989 bol zamestnaný ako knihovník na Pražskom hrade, prispieval do týždenníka *[[Respekt]]u* a kritických príloh *[[Revolver Revue]].* Pôsobil v redakcii časopisu *Střední Evropa* a v Štátnom fonde pre podporu a rozvoj českej kinematografie*.*

Jedným z počinov Andreja Stankoviča bolo udeľovanie  *"Ceny samozvanců",* a to  *„mimoriadnemu, no konformnou a zvulgarizovanou filmovou kritikou prehliadanému tvorčiemu počinu v oblasti českej kinematografie".* V roku 2012 mu bola udelená Cena Václava Bendu in memoriam.

## Laureáti "Ceny samozvanců"
* 1999(?): Jan Němec za film *Jméno kódu: Rubín*
* 2000(?):  Radim Špaček za snímok *Rychlé pohyby očí*
* 2001:  Karel Vachek za film *Bohemia Docta* – Andrej Stankovič udelil cenu Karlu Vachkovi v nemocnici Na Bulovce.
* 2011: Miloš Fryš a jeho spolupracovníci v nakladateľstve *Camera obscura*

Na protest proti všeobecnej bulvarizácii českého kultúrneho prostredia sa na jeseň 2002 rozhodla v tradícii Stankovičových cien pokračovať skupina *Samozvanci*, resp. skupina „stúpencov kritických intencií Andreja Stankoviča“. Od júna 2003 každoročne v spolupráci s Národným filmovým archívom v Prahe  udeľuje "Cenu Andreja „Nikolaja“ Stankoviča".

## Referencie

## Externé odkazy
* Údaje na stránkach nakladateľstva Petrov 
* Údaje na blogu
* Informácie na fdb.cz

## Zdroj

Kategória:Českí básnici
Kategória:Signatári Charty 77
Kategória:Absolventi Karlovej univerzity
Kategória:Členovia VONS
Ignacio Anaya García

**Ignacio Anaya García**, prezývaný **Nacho**, (* 15. august 1895, Acuña, Coahuila - † 1975, Piedras Negras, Coahuila) bol tvorca typického mexického jedla nachos, ktoré mu rýchlo získalo slávu vďaka bezprostrednému úspechu a popularite na celom svete.

## Osobný život
García sa narodil v obci Acuña v mexickom štáte Coahuila. V osemnástich rokoch sa presťahoval do coahuilského hraničného mesta Piedras Negras na rieke Rio Grande, kde vynašiel jeho známe jedlo, nachos. Tu sa zosobášil a žil so svojou manželkou, Maríou Antonietou Salinasovou, s ktorou mal deväť detí - päť chlapcov a štyri dievčatá. V roku 1960 si založil vlastnú reštauráciu nazvanú "El Nacho". García zomrel v roku 1975. V roku 2007 ho in memoriam ocenila univerzita Universidad Tecnológica del Norte de Coahuila.

## Zrod nachos
Všetko sa udialo v meste Piedra Negras v roku 1943. Existuje niekoľko verzií o vzniku nachos. Tá najčastejšie prezentovaná hovorí o tom, že v meste bola okolo 21. októbra 1943 na výlete skupina manželiek amerických vojakov. Tie si chceli dať občerstvenie v reštaurácii, kde vtedy García, prezývaný Nacho (z jeho mena Ignacio) pracoval ako vedúci kuchyne. Nevie sa, či už bolo pred záverečnou a v reštaurácii už neboli suroviny alebo naopak či bolo príliš ráno a tovar ešte nedorazil (keďže deň predtým bolo zavreté). Keď musel Nacho narýchlo pre ženy pripraviť pokrm, použil to, čo v kuchyni našiel - tortilly, ktoré najprv nakrájal na trojuholníčky a opražil, potom posypal syrom a nakrájanými papričkami. Prekvapivo, zákazníčkam narýchlo pripravené jedlo veľmi chutilo. Keď sa kuchára pýtali, ako sa to volá, povedal "Nacho's Special", teda Nachova špecialita, z čoho sa už odvodil názov nachos, ktorý sa v nasledujúcich desaťročiach rozšíril po texasko-mexickej hranici a neskôr aj ďalej do sveta.

## Referencie


## Externé odkazy
* Ignacio Anaya García: tvorca nachos (''po španielsky)'' 

Kategória:Narodenia 15. augusta
Kategória:Narodenia v 1895
Kategória:Mexické osobnosti
Kategória:Úmrtia v 1975
Scott Ian

**Scott Ian Rosenfeld** (* 31. december 1963, Queens, New York, USA), známy ako **Scott Ian**, je americký hudobník, skladateľ a zakladajúci člen americkej thrash metalovej skupiny Anthrax, v ktorej pôsobí od roku 1981.

## Diskografia
### Štúdiové albumy
* *Fistful of Metal* (1984)
* *Spreading the Disease* (1985)
* *Among the Living* (1987)
* *State of Euphoria ([[1988]])
* *Persistence of Time* ([[1990]])
* *Sound of White Noise* ([[1993]])
* *Stomp 442* (1995)
* *Volume 8: The Threat Is Real* ([[1998]])
* *We've Come for You All* ([[2003]])
* *Worship Music* ([[2011]])

=== Koncertné albumy ===
* *The Island Years* ([[1994]])
* *Music of Mass Destruction* ([[2004]])
* *Alive 2* ([[2005]])

=== Kompilácie ===
* *Fistful of Anthrax* ([[1987]])
* *Attack of the Killer B's* ([[1991]])
* *Moshers: 1986–1991* ([[1998]])
* *Return of The Killer A's* ([[1999]])
* *Madhouse – The Very Best of Anthrax* ([[2001]])
* *The Collection* ([[2002]])
* *Universal Masters Collection* ([[2002]])
* *The Greater of Two Evils* ([[2004]])
* *Anthrology: No Hit Wonders'' (1985-1991) (2005)

### Single
* „Armed and Dangerous“ (1985)
* „I'm the Man“ (1987)
* „Penikufesin“ (1989)
* „Free B's“ (1991)
* „Inside Out“ (1999)
* „Summer 2003“ (2003)

## Externé odkazy
* 
* Oficiálna stránka skupiny Anthrax

## Zdroj

Kategória:Gitaristi USA
Kategória:Heavymetaloví gitaristi USA
Kategória:Gitaristi židovského pôvodu
Kategória:LGBT aktivisti
Kategória:Osobnosti z Queens
Nikefor II.

**Nikefor II.** (iné mená: **Nikéforos II.**, **Níkéforos II.**, **Nikeforos II.**, **Nikiforos II.**) môže byť:

* byzantský cisár v rokoch 963969, pozri Nikefor II. (Byzantská ríša)
* epirský despota, pozri Nikefor II. (Epirský despotát)
* konštantínopolský patriarcha v rokoch 12601261, pozri Nikéforos II. (konštantínopolský patriarcha)

Kategória:Rozlišovacie stránky – Panovník
Sorbet

thumb|Malinový sorbet
**Sorbet** je dezert, ktorý sa vyrába zmiešaním ľadu s cukrom alebo medom a rozdrveným ovocím (citrón, limetka, ananás, jahoda, malina, ostružina a podobne), môže byť dochutený vínom alebo destilátom. Podáva sa v miske alebo pohári a je sa lyžičkou. Podiel ovocnej zložky by mal tvoriť minimálne 25 percent. 

Zmes ľadu alebo snehu s ovocím bola známa už v staroveku, jej vyznávačom bol napríklad cisár Nero. Názov sorbet vychádza z arabského slova *šarba* (شربة), označujúceho osviežujúci nápoj. Arabi v čase nadvlády nad Sicíliou vyrábali túto lahôdku zmiešavaním snehu z Etny so šťavou miestnych citrónov. 

Sorbet sa pripravuje v rôznych lokálnych variantoch, ako napríklad severoafrický *agraz*, japonské *kakigóri*, filipínske *halo-halo* alebo talianska *granita*, pomenovaná podľa svojej hrubo zrnitej štruktúry. Sorbetu sa podobá ľadová triešť, ktorá je tekutá a pije so slamkou, alebo *šerbet*, ktorý navyše obsahuje mlieko a tým sa blíži k zmrzline. 

## Referencie


## Iné projekty

## Zdroj
* 

Kategória:Zmrzliny   
Kategória:Sladkosti
Abdulrahman Taiwo

**Abdulrahman Taiwo** (* 5. august 1998, Lagos) je profesionálny nigérijský futbalista hrajúci za Lotyšský klub Riga FC ako útočník.

## Klubová kariéra

### Kwara United
Taiwo začal svoju kariéru v nigérijskom klube Kwara United.

### Nitra
Po neúspešných pôsobeniach v tureckom Bursaspore a českej Zbrojovke Brno sa Taiwo dostal do mužstva Nitry. V klube sa mu začalo dariť, prvý gól dal proti Slovanu. V sezóne 2018/19 si nakoniec za Nitru pripísal v osemnástich štartoch tri góly. Do hry sa dostal aj v slovenskom pohári, kde dal dva góly.

### Dunajská Streda
V januári 2019 prestúpil Taiwo do tímu Dunajskej Stredy. Prvý gól dal v svojom druhom zápase. Hralo sa 23. februára 2019 vonku proti Trnave. DAC prehral .

#### Sezóna 2019/20
V prvom ligovom zápase novej sezóny v Zlatých Moravciach bol Taiwo na lavičke. V druhom kole už nastúpil v základnej zostave. Pri domácej výhre  nad Pohroním dal Taiwo v 54. minúte gól na priebežných . V zápasoch so Sereďou a Trenčínom pri vonkajších prehrách  a  neskóroval.

**<big>Spartak Trnava</big>**

V lete 2022 sa stal hráčom Spartaka Trnava, kde spočiatku dostával príležitosť hlavne ako striedajúci hráč. Prvý gól strelil 2. októbra 2022 na pôde Zlatých Moraviec, kde uzatváral víťazstvo Spartaka na 3:0. Na jeseň však zaznamenal iba tri góly. Oveľa výraznejšie sa mu začalo dariť na jar, kedy si výkonmi postupne vypýtal miesto v základnej zostave a stal sa jednou z opôr tímu. Taiwo prežíva v Spartaku zatiaľ najvydarenejšie obdobie svojej doterajšej kariéry. V 10 zápasoch dokázal streliť až 11 gólov a stal sa tak so 14 gólmi štvrtým najlepším strelcom Fortuna ligy 2022/23. V záverečnom zápase 20. mája 2023 doma proti MŠK Žilina (4:2) zaznamenal svoj prvý hetrik, na ktorý potreboval 52 minút.

## Referencie


## Externé odkazy
* Profil hráča na oficiálnej stránke klubu FC DAC 1904 Dunajská Streda
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

Kategória:Nigérijskí futbalisti
Kategória:Futbaloví útočníci
Kategória:Hráči Bursaspor
Kategória:Hráči FC Nitra
Kategória:Hráči FK DAC 1904 Dunajská Streda
Kategória:Hráči MFK Karviná
Kategória:Hráči MFK Zemplín Michalovce
Diaľnica D4 (Česko)

**Diaľnica D4** (do 31. decembra 2015 **Rýchlostná cesta R4**) je diaľnica, ktorá vedie na juhozápad od Prahy a pri meste Příbram sa stáča na juh. Spája mestá Praha, Příbram a Písek. Európska cesta 49 na nej vedie po celej jej dĺžke. Celá trasa diaľnice kopíruje cestu I/4.

V súčasnosti sú v prevádzke dva úseky: Jíloviště - križovatka II/118 neďaleko mesta Příbram o dĺžke 37,2 km a Mirotice - križovatka *Nová Hospoda* neďaleko obce Třebkov. Diaľnica má vo vyššie spomenutých úsekoch 4 pruhy, 2 na každej strane. Úsek Jíloviště - Praha (križovatka s D0) je síce štvorpruhový, ale chýba sprievodná komunikácia, a preto nemôže byť kategorizovaný ako diaľnica a následne aj spoplatnený. Okrem tohto úseku je spoplatnená po celej svojej dĺžke.

Vo výstavbe je 32 km v úseku Háje - Mirotice, budované formou PPP projektu (prvého v Česku). Slávnostné zahájenie stavby sa konalo 7. júna 2021, dokončenie je plánované na december 2024.

## Referencie

## Zdroj

Kategória:Diaľnice v Česku
Kategória:Doprava v Prahe
Kategória:Doprava v okrese Praha-západ
Kategória:Doprava v okrese Příbram
Kategória:Doprava v okrese Písek
Diaľnica A2 (Albánsko)

**Diaľnica A2** (alb. *Autostrada e Pavarësisë*, slov. *Diaľnica Slobody*) je diaľnica v Albánsku, ktorá spája mestá Levan a Vlorë. Je súčasťou VIII. paneurópskeho dopravného koridoru. Cez letnú sezónu výrazne odľahčila SH8 a SH4.

## Trasa
Prevádzkovaný úsek A2 začína južne od mesta Levan na SH4 (budúce pokračovanie A2, zatiaľ polovičný profil) odkiaľ trasa prechádza cez rieku Aoös, pokračuje na juh k mestu Vlorë, kde končí v centre a cesta pokračuje smer prístav. Trasa kopíruje SH8.

## Výstavba
Polovičný profil diaľnice bol otvorený 20. marca 2011 ako preložka SH8 a 27. júla 2012 bol otvorený plný profil v príležitosti stého výročia nezávislosti Albánska. Je to jedna z najmodernejších diaľnic v krajine, je bezplatná. Náklady na výstavbu dosiahli 60 miliónov eur. Výstavba obchvatov Fier a Vlorë sa posunula kvôli bankrotu spoločnosti Serenissima, ktorá to mala postaviť.

## Výhľady do budúcnosti
Po dobudovaní plného profilu SH4 - obchvatu mesta Fier bude vybudovaný ťah Vlorë - Durrës. Tento úsek je síce označovaný ako diaľnica, ale nevyhovuje medzinárodným požiadavkám. Plánuje sa obnovenie výstavby obchvatu Vlorë a výstavba smerom na juh, k mestu Orikum, pozdĺž Jadranského mora. Tak isto sa plánuje aj spojenie ku hraničnému prechodu Kakavijë s Gréckom, kde by sa napojila na plánovanú diaľnicu A5.

## Galéria

A2_Levan_Vlora.JPG|Začiatok diaľnice A2 pri meste Levan
Rrogozhine_Lushnje_Motorway.jpg|SH4/A2 pred mestom Fier


## Zdroje
*Tento článok je čiastočne preložený z anglickej, nemeckej, talianskej a maďarskej wikipédie.*

Kategória:Diaľnice v Albánsku
Nikto nie je dokonalý

**Nikto nie je dokonalý** môže byť:

* slovenská humoristická talk show, pozri Nikto nie je dokonalý (televízna relácia)
* film USA z roku 1989, pozri Nikto nie je dokonalý (film, 1989)
* film USA z roku 1999, pozri Nikto nie je dokonalý (film, 1999)
* francúzsky film z roku 2017, pozri Nikto nie je dokonalý (film, 2017)
Xiaomi Redmi Note 4

**Xiaomi Redmi Note 4** je mobilný telefón vyvinutý spoločnosťou Xiaomi. Je súčasťou softvérovej série Redmi. Má dve verzie: staršiu verziu, predávanú ako **Redmi Note 4**, ktorá je poháňaná procesorom Mediatek MT6797 Helio X20 SOC, a upgradovanú verziu, predávanú ako **Redmi Note 4X** a **Redmi Note 4 Global**, ktorá je poháňaná procesorom Qualcomm Snapdragon 625 SOC. Redmi Note 4 je štíhlejší ako jeho predchodca, ale ťažší a má dobre rozloženú váhu. Je robustný a pevnejší ako Redmi Note 3.

## História
Spoločnosť Xiaomi uviedla Snapdragonovou verziu Xiaomi Redmi Note 4X v januári 2017. Prišla s pamäťou 2 GB RAM + 32 GB EMMC, 3 GB RAM + 16 alebo 32 GB EMMC a 4 GB RAM + 64 GB EMMC. Telefón má 5,5 palcový IPS displej s rozlišením 1080 x 1920 a 2.5D zakrivenú obrazovku.

Dňa 14. februára 2017 spolu s čínskou premiérou Redmi Note 4X vydala spoločnosť Xiaomi limitovanou edíciu telefónu s názvom Hatsune Miku. Sada obsahuje upravenú krabičku, mobilný telefón, powerbanku a ochranné púzdro.

V októbri 2017 spoločnosť Lei Jun oznámila, že predaj Redmi Note 4X na celom svete prekročil 20 miliónov kusov a jeho reputácia bola dobrá.

Spoločnosť oznámila, že v roku 2017 sa v Indii predalo 9 624 110 jednotiek Redmi Note 4 a že v poslednom štvrťroku 2017 bola jedným z najpredávanejších smartfónov.

Iba v Indii sa predalo viac ako 10 miliónov kusov.

## Ohlasy
Stránka GSMArena uviedla, že *„Snapdragon 625, ktorý považujeme za chipset strednej triedy pre túto generáciu, poskytuje vynikajúci výkon s vysokou energetickou účinnosťou a tepelnými vlastnosťami. Životnosť batérie v tomto telefóne je neuveriteľná, nadstavba MIUI je plynulá a fotoaparát disponuje za každých podmienok. Všetky tieto maškrty prichádzajú v robustnom kovovom tele, čo prispieva k už veľkej hodnote Redmi Note 4.“*

Podľa AndroidAuthority: *„Redmi Note 4 nie je perfektný, ale má obrovský potenciál, ktorý by som neváhal odporučiť každému, kto hľadá smartfón strednej triedy. Skvelý a pritažlivý smartphone za dobré peniaze.“*

## Porovnanie variánt

## Referencie


## Externé odkazy
* Oficiálna webstránka spoločnosti Xiaomi
* http://www.gsmarena.com/xiaomi_redmi_note_4-8531.php

## Zdroj

Kategória:Mobilné telefóny
Diaľnica D4

**Diaľnica D4** môže byť:

*Diaľnica D4 (Česko)
*Diaľnica D4 (Slovensko)

Kategória:Rozlišovacie stránky – Cesty
Rýchlostná cesta R4

**Rýchlostná cesta R4** môže byť:

* Rýchlostná cesta R4 (Slovensko)
* Rýchlostná cesta R4 (Česko), pozri Diaľnica D4 (Česko)
Vápeničný potok

**Vápeničný potok** je najvýznamnejší prítok Stupavského potoka, potok na Záhorí, v okrese Malacky, v katastri mesta Stupava. Ide o tok V. rádu horsko-nížinného typu, s dĺžkou 5,649 km a rozloha jeho povodia dosahuje 9,343 km². Pramení v nadmorskej výške  a do spomínaného potoka ústi sprava, vo výške 

## Prameň
Pramení na juhovýchodnom svahu vrchu Korenec () v lokalite Kamenec (), neďaleko mesta Stupava v Pezinských Karpatoch (podcelok Malých Karpát) v nadmorskej výške 

## Opis toku
Najskôr potok tečie juhovýchodným smerom v dorastenom listnatom lese, neskôr na rúbanisku a napokon opäť v lese už severovýchodným a následne východným smerom. Priberá svoj prvý prítok, pravostranný potok a hneď nato urobí oblúk vypnutý na sever a pokračuje stále viac-menej východným smerom. Priberá sprava najvýznamnejší prítok pritekajúci spod Oheka () a týmto sútokom mení smer na južný. Tečie na rozhraní ihličnatého a listnatého lesa a onedlho doňho ústi ľavostranný potok. Tok v princípe stále pokračuje južným smerom, vteká do spomínaného mesta, podteká niekoľko miestnych účelových komunikácii a spraví esovitý meander najprv na východ, potom na juh a po ňom už pokračuje východným smerom okolo miestneho kaštieľa. Tečie rovnobežne so Stupavským potokom v rozostupe 40 metrov v mestskom lesoparku, neskôr urobí vypuklinu na sever, pretože obteká rybník a vráti sa naspäť do pôvodného smeru. Preteká okolo sústavy Stupavských rybníkov, ešte je trikrát premostený mostíkmi pre chodcov a napokon sa v nadmorskej výške  vlieva do Stupavského potoka ako jeho ľavostranný prítok.

## Referencie

## Zdroje
* Základná mapa ZBGIS
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Stupava
Kategória:Záhorie
Kategória:Vodné toky v Malých Karpatoch
Kategória:Vodné toky v okrese Malacky
Saudi Aramco

**Saudi Aramco** (arabsky : أرامكو السعودية , ʾArāmkō al-Saʿūdiyyah, oficiálne **Saudi Arabian Oil Company**, v minulosti **Arabian-American Oil Company**, je saudskoarabská spoločnosť v priemysle s ropou a zemným plynom sídliaca v Dahráne v Saudskej Arábii.

Je jednou z najväčších spoločností na svete vzhľadom na príjem a podľa dát zverejnených Bloomberg News, je najziskovejšou spoločnosťou na svete. Saudi Aramco má preukázateľne druhé najväčšie zásoby surovej ropy na svete, viac než 270 miliárd barelov 4.3 x 1010 m3, a druhú najvyššiu dennú produkciu.

Saudskí predstavitelia oficiálne ohodnotili Saudi Aramco na 2 bilióny USD. Finančné dáta spoločnosti boli zverejnené v apríli 2018 a analýza Bloomberg ohodnotila spoločnosť na 1,2 bilióna USD, čo je výrazne nižšia suma.
Saudi Aramco prevádzkuje najväčšiu ťažbu, spracovanie a distribúciu na svete, The Master Gas System. V roku 2013 vyprodukovali spolu 3,4 miliardy barelov, to je 540 000 000 m3 a prevádzkujú viac než sto polí s ropou a zemným plynom v Saudskej Arábií, vrátane 288,4 bilióna kubických stôp zásob zemného plynu. Saudi Aramco prevádzkuje pole Ghawar, najväčšie ropné pole na súši na svete a Safaniya, najväčšie ropné pole na mori.

9. apríla 2019 Saudi Aramco vydalo dlhopisy v hodnote 12 miliárd USD. Prvá medzinárodná emisia dlhopisov tejto spoločnosti bola veľmi úspešná, od zahraničných investorov dostali ponuky v hodnote viac než 100 miliárd USD, čo presiahlo všetky rekordy v emisii dlhopisov rozvíjajúceho sa subjektu.

V stredu 12. júna 2019 Saudi Aramco oznámilo čistý príjem 111,1 miliárd USD v roku 2018 v porovnaní so 75,9 miliardami USD v roku 2017, čo predstavuje celkové príjmy 355,9 miliárd USD v roku 2018. V prvej polovici roku 2019 oznámilo Saudi Aramco čistý príjem 46,9 miliárd USD.

## História
Spoločnosť bola založená v roku 1933 pod menom *California-Arabian Standard Oil Company* a bola dcérskou spoločnosťou Standard Oil of California, ktorá získala koncesiu na prieskum a ťažbu ropy v Saudskej Arábii. V roku 1936 zakúpila polovicu spoločnosti Texas Oil Company, v tej dobe ešte stále nebolo nájdené žiadne komerčne využiteľné ropné pole. To bolo nájdené až v roku 1938 v lokalite Dammam, niekoľko kilometrov severne od mesta Dahrán, dnešného sídla spoločnosti. V roku 1944 sa spoločnosť premenovala na *Arabian American Oil Company*, Arabsko-americká ropná spoločnosť, skrátene Aramco. V roku 1948 sa podiel existujúcich akcionárov znížil na 60% a ďalšími akcionármi sa stali Standard Oil of New Jersey 30% a Socony-Vacuum Oil Company 10%.

V roku 1950 kráľ Abdul al-Azíz al-Saúd pohrozil znárodnením celého ropného priemyslu, výsledkom bola dohoda o zdanení 50% ziskov Aramca. Sídlo spoločnosti sa presunulo z New Yorku do Dahránu. Kvôli americkej podpore Izraela v Jomkipurskej vojne v roku 1973 Saudskoarabský štát kúpil 25% podiel v spoločnosti, o rok neskôr navýšil svoj podiel o 60%. Celú spoločnosť získal v roku 1980 a následkom toho bolo meno spoločnosti v roku 1980 zmenené na *Saudi Aramco*.

## Referencie


## Zdroj

Kategória:Štátne podniky
Kategória:Ropné rafinérie
Kategória:Podniky v Saudskej Arábii
Zoznam častí seriálu Susedia (7. séria)

Nasledujúci zoznam je zoznam častí 7. série seriálu **[[Susedia (seriál)|Susedia]]**.

* Zoznam častí seriálu Susedia (1. séria)
* Zoznam častí seriálu Susedia (2. séria)
* Zoznam častí seriálu Susedia (3. séria)
* Zoznam častí seriálu Susedia (4. séria)
* Zoznam častí seriálu Susedia (5. séria)
* Zoznam častí seriálu Susedia (6. séria)
* Zoznam častí seriálu Susedia (8. séria)
* Zoznam častí seriálu Susedia (9. séria)
* Zoznam častí seriálu Susedia (10. séria)

Susedia (7. séria)
Demokratická strana – Občianski demokrati Slovenska

**Demokratická strana – Občianski demokrati Slovenska** (skratka **DS-ODS**; v rokoch 20222025: **ODS – Občianski demokrati Slovenska**, 20142022: **TREBIŠOV NAHLAS**, skratka **TN**) je slovenská stredopravá politická strana. Historicky pôsobila najmä v meste Trebišov. Vznikla v roku 2014 a zameriavala sa výlučne na lokálnu komunálnu politiku. Predsedom hnutia bol od jeho vzniku Marián Kolesár, v roku 2021 ho nahradil Jaroslav Petö. Na prelome rokov 20212022 sa strana pretransformovala na ODS, pričom novým predsedom sa stal Pavel Macko.

## Vznik a pôsobenie
Hnutiu predchádzalo občianske združenie *Trebišov Nahlas*, ktoré vzniklo v roku 2007 kvôli zastaveniu plánovanej výstavby uhoľnej elektrárne v Trebišove. Okolo občianskeho združenia sa pred komunálnymi voľbami v roku 2010 zoskupilo niekoľko nezávislých kandidátov na poslancov do mestského zastupiteľstva na čele s kandidátom na primátora Mariánom Kolesárom. Kolesár vo voľbách dosiahol s 2608 hlasmi prvé miesto a mandáty poslancov obsadilo osem kandidátov zo združenia *Trebišov Nahlas*.

### Komunálne voľby 2014
Pred ďalšími voľbami v roku 2014 sa občianske združenie pretransformovalo do riadneho politického hnutia, združenie popri hnutiu funguje dodnes. Kolesár v týchto voľbách o 54 hlasov prehral s nezávislým kandidátom na primátora Marekom Čižmárom, hnutie však získalo 13 poslaneckých miest.

Kolesár výsledok volieb v decembri 2014 napadol a podal trestné oznámenie kvôli podozreniu z ovplyvňovania volieb. Zvolený primátor Marek Čižmár sa ujal funkcie až v januári 2015, pričom mu Kolesár odmietol protokolárne odovzdať primátorské insígnie. Čižmár sa tak dekoroval sám.

### Komunálne voľby 2018
Vo voľbách v roku 2018 sa Kolesár spomedzi štyroch primátorských kandidátov umiestnil ako druhý. Kanditáti hnutia na poslancov získali päť mandátov.

### Transformácia na ODS (2021)
19. novembra 2021 sa stal novým predsedom TREBIŠOV NAHLAS Jaroslav Petö, ktorý v tom čase pôsobil ako regionálny koordinátor pre východné Slovensko v rámci iniciatívy Občianski demokrati Slovenska. 1. decembra 2021 zverejnil Pavel Macko, líder občianskeho združenia Občianski demokrati Slovenska, o.z., že 4. decembra 2021 plánuje ODS, v tom čase už niekoľko mesiacov na sociálnych sieťach verejne vystupujúca ako „strana“, prvý online kongres, kde strana de facto „vznikne“, de iure sa na ODS premenuje súčasná strana TREBIŠOV NAHLAS.

## Volebné výsledky

### Voľby do orgánov samosprávy obcí
#### Poslanci (Trebišov)

#### Primátor (Trebišov)

## Vedenie

### Predsedovia
* Marián Kolesár (20142021)
* Jaroslav Petö (20212022)
* Pavel Macko (od 2022)

## Referencie

## Externé odkazy
* Demokratická strana – Občianski demokrati Slovenska v Registri politických strán a politických hnutí SR

Kategória:Politické strany na Slovensku – funkčné
Kategória:Trebišov
Malá Vydrica

**Malá Vydrica** môže byť:
*starší názov potoka Bystrička v Bratislave, pozri Bystrička (prítok Vydrice)
*doslovný preklad staršieho, t.j. nemeckého, názvu zaniknutej ulice v Bratislave v štvrti Vydrica pod hradom (oficiálne názvy: do roku 1879: Kleine Wödritz - doslova: Malá Vydrica, od r. 1879: Jiringer-Gasse, od r. (?) 1921: Jiringerova ulica, od r. 1945 Prídavkova ulica), pozri pod Vydrica (Bratislava)

## Zdroj
*HORVÁTH, V. Bratislavský topografický lexikon. Bratislava: Tatran, 1990, S. 178, 236
Ján X. (antiochijský patriarcha)

Patriarcha **Ján X.** (; * 1. január 1955, Latakia, Sýria) je od 2012 hlavným predstaviteľom antiochijskej pravoslávnej cirkvi.

## Biografia
Narodil sa v 1955. Po smrti patriarchu Ignáca IV. bol v roku 2012 zvolený za patriarchu. Intronizácia novozvoleného patriarchu sa konala 10. februára 2013.

## Referencie

## Iné projekty

Kategória:Patriarchovia pravoslávnej cirkvi
Kategória:Sýrske kresťanské osobnosti
Kategória:Antiochijskí patriarchovia
Antiochijská pravoslávna cirkev

**Antiochijská pravoslávna cirkev** je jedna z autokefálnych pravoslávnych cirkví. Jej najvyšším predstaviteľom je antiochijský patriarcha – v roku 2012 je ním patriarcha Ján X.

## Referencie

## Externé odkazy
* [stránka Antiochijskej pravoslávnej cirkvi](http://www.antiochpat.org/ Internetová)

Kategória:Pravoslávne cirkvi